Հայաստանի անկախության տարիների կարեւորագույն ճանապարհաշինական կառույցներից մեկը` Սարալանջի մայրուղին, որը կառուցվեց ամերիկահայ բարերար Քըրք Քըրքորյանի "Լինսի" հիմնադրամի միջոցներով, եւ դրան հարակից տրանսպորտային հանգույցը երեկ հանձնվեցին շահագործման։ Մայրուղու բացման արարողությանը ներկա էին ՀՀ նախագահ Սերժ Սարգսյանը, երկրի երկրորդ նախագահ Ռոբերտ Քոչարյանը, ում ղեկավարման տարիներին էլ նախաձեռնվել էր մեծածավալ այս ծրագիրը։